حكيت كتير وما جاوبتني ولا عسؤال، طيب ... رح اكتب بالتفصيل بلكي جاوبتني، حبيتو وهو ما حبني، حب صاحبتي ، لانها حلوة وانا مش كتير ( او يمكن مش حلوة مستحية احكي هيك بس للاسف شكلها حقيقة)، يعني الي الله ما اعطاه فلوس ولا جمال ولا حتى شخصية محبوبة لشو يضل عايش! شو هالقسمة الغريبة ليش هي وانا لا ليش !تعبت
شوفي ... في مرحلة انتقالية كده بنمر بيها، بعد ما كنتي في البيت مفيش اختلاط بالناس وبتسمعي الكلام والمبادئ اللي الأب والأم بيربونا عليها، بتبدئي تختلطي بالواقع والمجتمع والناس، بتلاحظي إن ساعات المبادئ مبتجبش همها، ساعات الأخلاق بتجيب نتيجة عكسية، ساعات الالتزام بالتعاليم بيجيب مشاكل .. الحاجات دي بتكون صورة من صور "الفتن" .. هتلاقي نفسك بترفضي تغشي في الامتحان فدرجاتك تبقى أقل من درجات اللي بيغشوا .. بتحاولي تلتزمي بالحجاب والحشمة فبتكون شعبيتك في دفعتك أقل من اللي مش في دماغها .. لو كنا حاليا في الجنة وربنا وعدنا إنها جنة فبالتالي لو لقينا فيها كدر وهم وغم ومشاكل نقول إن الوعد لم يتحقق وساعتها تفكري إنك تلحدي وأنا أحاول أقنعك بالعكس .. إنما الواقع مش كده .. ربنا قال لنا قولا صريحا "أحسب الناس أن يتركوا أن يقولوا آمنا وهم لا يفتنون".. لازم امتحان.. وكل واحد امتحانه بيكون على قدر طاقته .. أكيد طاقتك أكبر من الامتحان الصغير بتاع الولد اللي حب صاحبتك ده بس إنتي في لحظة ضعف وفقدان للثقة بالنفس، ودي لحظة مينفعش تاخدي فيها قرار بالإلحاد ولا بالانتحار ولا بغيره .. لو فكرتي بالطريقة دي يبقى هتكفري بالأخلاق والمبادئ قبل ما تكفري بالدين، هتتحولي لكائن همجي لا يزينه أي خلق ولا مبدأ لأن الأخلاق والمبادئ في أحيان كثيرة مبتجيبش همها وبتكون عبء، حاولي تصبري لغاية ما التجربة دي تعدي، وعودي نفسك العزة والثقة وإنك تكوني أكبر من الانسياق للنزوات، وساعتها هتلاقي إن التجربة دي مكنتش تستحق أكتر من إنها تلقي في سلة مهملات الذكريات دون أن يترتب عليها قرارات خلاصتها أنك فاقدة الثقة في نفسك وشخصيتك .. وحكمة ربك في توزيع الأقدار والأرزاق باب واسع سيُفتح لك منه شيءٌ تدركين به أن ما وراءه لم يُستر إلا رحمةً بالبشر!